یار یـولـداشدان خبـرسیــزم یالقیـزلاییب قـم له میشم!
گـؤز دنیــزی لپه سـی ایله، گیپـریكلـری نم له میشم!
هــر كیـم آچیب اوز سیـرّینـی بویودوبدور بیــر داغ قَدَر
قم سینه مه بیر یوك اولوب آز دئمیشم، كم له میشم!
یـوموروقجان اؤره ییمـــی، ساخلامیشام اوز حـدّینـده
درد اَلیـن دن بؤیو مه سین آغلاماغـی چم له میشم!
پرده – پرده كوكله میشم سئوگی دادلی وطن مارشین
هرنغمه مده،آخ وای نوتون، زیلده،پَسده، بم له میشم!
گیـزلتمه دی سس قهــری، او نیسگیلدن اوزو بـری
اؤره ییمـی ائدیب كاباب كوزلـر اوستـه دمله میشم!
سنی مندن كیم كوسدوردو، هجران منه قان قوسدوردو
بو گئدیش دؤیغو سوسدوردو، چول-چوخامی جم له میشم!
" قوجا " دونیا چالخالانیـر، كـؤچـور عـؤمـور كاروانلاری
دورما! تلس مـَركَبینـی سـؤوارمیشام، یئم له میشم!
گوزل یاریم چوله چیخدی گوروب صحرانی الواندی
قیزیل گول ارغوان ایله مــی وصل ایچملــی، آندی
گوله بولبول دئییر نرگیس ائدیر مین ناز مین عشوه
مگر نرگیس بونو بیلمیر؟ کی! باغری لاله نین قاندی
منه سوسن نصیحت ائیله ییر کی: " عشقه " آللانما
نصیحت دینلمز عاشیق، بو سوسن نه! بوتون خامدی
فلک تاراج ائدیب باغین بساطینــی وئـریــر، باده
یاشیل بیر اورتوک آلتیندا، گولن حالی پریشاندی
آماندی! گئتمه گلزاره کی، نادان بیر تیکان سهوا
سنین بارماغینا باتسا، کونولده بیل کی طوفاندی
گوزل دلبر بو حوسن ایله ائیه ر باغا قدم قویسان
قاپار، باش اورتوگون لاله، قبای سرو، عوریاندی
اگر باد صبا باغدا دویارسا زولفونون عطــریـن
وئریب قلبین آلار، سؤیلر کی قیمت ایندی یوز جاندی
صبا ایله، منیم اورتامدا بیر غوغا قوپار اوندا . . .
دییللر، بو کولکله چارپیشان، " خاقانی " ناداندی
azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab pes_Arab azb_Arab azb_Arab azb_Arab